Мајка и ћерка
Јавор садила Смиља девојка,
Јавор садила и заливала,
Своју је мајку у помоћ звала:
Помози мајко јавор садити,
Јавор садити и заливати!
Али беседи смиљина мајка:
Сама га сади, Смиљо девојко,
Сама га сади, сама заливај,
Твоји ће свати под њим седити,
Под њим седити и вино пити.
Али беседи Смиља девојка:
А ти ћеш, мајко, под њим остати,
Под њим остати, госте дворити.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 122-123.

Српске лирске народне песме‎
Сватовске песме